TikTok-famulo Dong Xuxi konkeras la mondon
#000000
22-jara Dong Xuxi estas famulo en la ĉina videa aplikaĵo TikTok (en Ĉinio la nomo de la aplikaĵo estas “Douyin”). Samkiel aliaj gejunuloj, ŝi disradias memfidon, kaj la ununura malsimilaĵo ĉe ŝi estas, ke unu el ŝiaj kruroj estas artefarita. En siaj videoj, ŝi dancas, kuras, sinekzercas en gimnastejo, montgrimpas, praktikas boksadon kaj skiadon. Ŝi havas 437 000 fanojn kaj pli ol 12 milionojn da ŝatantoj en TikTok.
#000001
En 2013, ŝi estis grave vundita pro aŭtomobila akcidento, kaj ŝia dekstra kruro estis amputita. Post tri-monata kuracado en malsanulejo, ŝi komencis longan kaj turmentan procezon por adaptiĝi al la artefarita kruro kaj reveni al ordinara vivo.
#000002
“Mi ne scipovis ĝuste piediri en la unuaj jaroj. Komence, mi ĉiam bezonis lambastonon, kvankam mi surhavas protezon. La protezo kaŭzis frotvundon je mia haŭto, tre dolorige, do mi nur povis marŝi tre malrapide”, Dong Xuxi rakontis.
#000003
Tiu akcidento detruis ŝian memfidon. Ŝi kaŝis sin, timante ke homoj rimarkus ŝian krurmankon.
#000004
22-jara Dong Xuxi kuras kun artefarita kruro.
#000005
Ĉirkaŭ 2016, kuraĝigita de sia fizikoterapiisto, ŝi komencis sporti ekstere. La unua agado estis promenado kune kun dek kelkaj "partneroj" amputitaj. Estis la unua fojo post la akcidento, ke ŝi surhavis pantaloneton kaj malkaŝis publike sian artefaritan kruron. “Mi ne maltrankviliĝis sekvante ilin kaj fotiĝis kun ili. Mi tute ne sentis ĝenon. Kvankam homoj rigardis min, ili miris pri mia kuraĝo”, ŝi diris.
#000006
Post iom da tempo, Dong eksentis, ke ŝi havas pli da kapablo por defii siajn limojn. Por distro, pasintjare ŝi starigis konton en TikTok. Komence, ŝi aperigis nur videojn, en kiuj ne estas videbla ŝia nova kruro. Iutage poste, ŝi montris fotojn de sia tuta korpo, kaj ricevis multajn komentojn esprimante subtenon kaj admiron.
#000007
“Via volo estas super-imaga. Antaŭen! Vi estas bela!”TikTok-uzanto komentis sub la fotoj.
#000008
Aliaj TikTok-uzantoj komentis, ke la optimismo de Dong donis al ili kuraĝon por venki malfacilaĵon kaj pli diligente labori kaj lerni. Iuj amputitoj sendis al ŝi mesaĝojn por peti konsilojn.
#000010
Ŝi nun laboras kiel fizikoterapiisto, kaj kuraĝigas siajn pacientojn partopreni en sportoj, kiuj povas helpi ilin resaniĝi fizike kaj psike.
#000011
"Mi esperas, ke rigardante miajn videojn, pli da homoj, samkiel kiel mi, ne pensos pri tio, ke ili estas nekapablaj, kaj scios pri tio, ke ili povas piediri kaj kuri, praktiki sufiĉe multe da sportoj kaj esti pli optimisma", diris Dong.
#000012